<classify> NAIBU Waziri wa Kilimo, Hussein Bashe, amelipongeza Jeshi la Kujenga Taifa JKT kwa kuja na mbinu mpya za kisasa katika kilimo biashara. Alitoa pongezi hizo jana alipotembelea banda pamoja na mashamba darasa ya JKT katika maonesho ya wakulima yanayofanyika kitaifa katika viwanja vya Nyakabindi, wilaya ya Bariadi mkoani hapa na kujionea kilimo cha mbogamboga, ufugaji pamoja na bidhaa zinazotengenezwa na jeshi hilo.Niwapongeze sana JKT kwa mambo niliyoyaona hapa sio mchezo, nimeona namna gani majeshi yakiamua kuingia kwenye sekta ya uzalishaji yanajikita kisawasawa, nawapongeza naona mmeweka na mabanda ya chakula, alisema Bashe.Mwenyekiti wa kamati ya maandalizi ya maonesho hayo kutoka JKT, Luteni Kanali Peter Lushika, alisema jeshi hilo liko imara katika kutoa mafunzo ya ufugaji, kilimo na biashara ili kuwawezesha wananchi wazalishe kwa tija.Alisema kupitia maonesho hayo, wananchi wa ukanda huo wamejifunza kilimo bora cha mboga ambazo hawakuwa wakilima kabla.Tumewafundisha kilimo cha mbogamboga, hapa kuna udongo wa mfinyanzi haufai kwa kulima mboga lakini tumebadili udongo ule kuwa tifutifu ambao unaweza kuhimili na kustawisha.Tulipokuja mwaka jana hatukuona eneo lolote lililolimwa mbogamboga katika mkoa huu, lakini kupitia maonesho haya na hasa kwa mwaka jana kwa kutumia mashamba darasa ya jeshi hili wananchi wamehamasika na kuanza kulima, alisema.Luteni Kanali Lushika alisema kwa kutembelea mabanda yao wananchi watajifunza teknolojia mbalimbali za kilimo, ufugaji na uvuvi. Alisema kwa mwaka huu wamewaletea wananchi elimu ya ufugaji samaki na ulimaji mboga kwa njia rahisi bila kutumia udongo wala mbolea ya kemikali.Kitu kipya ambacho tumewaletea mwaka huu ni ufugaji wa samaki na kilimo cha mbogamboga, mbolea ya samadi inatumika kurutubishia mboga kwa hiyo hututumii kemikali wala dawa za aina yoyote, alisema.  <topic>: kitaifa 